VEGA præsenterer
**The Kikos giver release-koncert i Ideal Bar**

*Sound of Copenhagen-signede The Kikos fejrer udgivelsen af deres debut-ep med koncert i Ideal Bar Live den 1. juni.*

Duoen The Kikos, der i midten af april blev signet til det respekterede selskab Sound of Copenhagen, udsender først i juni deres debut i form af epen ’The Kikos’. Mandag den 1. juni kan man høre numrene live, når bandet inviterer til releasekoncert i VEGA.

**Signet på Sound Of Copenhagen**

Det Le Gammeltoft-grundlagte selskab Sound Of Copenhagen markerer sig blandt andet som et label med fingeren på pulsen, når det kommer til spændende nye acts på den danske musikscene, og signingen af The Kikos demonstrerer netop dette.

Bandet med forsanger Valdemar Have i front har tidligt markeret sig med deres distinkte lyd, og nummeret ”[First](https://www.youtube.com/watch?v=npkZOQ-mEe4)” var blandt andet at finde på Det Elektriske Barometer allerede i foråret 2014.

**Inspiration fra The Doors og Timber Timbre**

The Kikos spiller langsomme og atmosfæriske ballader med afstikkere til både soul og southern rock, trækker på inspirationer fra The Doors, J.J. Cale, Gillian Welch og Timber Timber og er centreret omkring vokalist Valdemar Haves sangskrivning og mørke vokal.

Bandet er i øjeblikket ved at lægge sidste hånd på debut epen, men nummeret ”[Cannonball](http://www.last.fm/music/Valdemar%2BHave/_/Cannonball%2B-%2BOriginal%2BMix)” er at finde på Sound Of Copenhagen vol. 13. (2014) allerede nu.

Indiepopperne i Late Bloomers er support på aftenen.

**Fakta om koncerten**
The Kikos (DK)

Mandag den 1. juni kl. 20
Ideal Bar Live, Enghavevej 40, 1674 Kbh. V
60 kr. + gebyr
Forsalg via VEGAs hjemmeside og Billetnet
Læs mere om koncerten på

*For yderligere oplysninger kontakt venligst*
Marie Louise Fuglsang-Damgaard
Kommunikationsmedarbejder, VEGA
mf@vega.dk - 3326 0933